Od: Radmila Krunić/DIREKCIJA/ZZZS

Za: OZZ\_VODJE

Kp: ZZZS\_Direktorji\_OE, Damjan Kos/DIREKCIJA/ZZZS@ZZZS, Tatjana Dolinar/DIREKCIJA/ZZZS@ZZZS, Ticijana Prijon/DIREKCIJA/ZZZS@ZZZS, Nataša Cugelj-Štemberger/DIREKCIJA/ZZZS@ZZZS, Tatjana Puketa-Kocijančić/DIREKCIJA/ZZZS@ZZZS, Peter Rutar/DIREKCIJA/ZZZS@ZZZS, Maja Polutnik/DIREKCIJA/ZZZS@ZZZS, Špela Cerar/DIREKCIJA/ZZZS@ZZZS, Andreja Raušl/DIREKCIJA/ZZZS@ZZZS, Jerneja Eržen/DIREKCIJA/ZZZS@ZZZS, Agata Maselj/OE LJ/ZZZS@ZZZS, Tadej Božič/OE LJ/ZZZS@ZZZS, Zdenka Gazvoda/IC LJ/ZZZS@ZZZS, Lilijana Pretnar/IC LJ/ZZZS@ZZZS, Jana Mrak/DIREKCIJA/ZZZS@ZZZS

Datum: 26.02.2016 09:42

Zadeva: Navodilo o uresničevanju pravice zavarovancev do začasne zadržanosti od dela in do nadomestila plače

Pozdravljeni,

v priponki vam pošiljamo novo Navodilo o uresničevanju pravice zavarovancev do začasne zadržanosti od dela in do nadomestila plače (v nadaljnjem besedilu: Navodilo).

Glavna novost Navodila je, da bodo **izvajalci morali od 01.05.2016 v obr. BOL, v rubriko 4 -DRUŽINSKI ČLAN, izpolnjevati podatke o imenu in priimku, datumu rojstva ter ali gre za otroka ali zakonca, v primeru, ko gre za spremstvo družinskega člana**.

Navodilo vsebuje še nekatere druge spremembe in uskladitve:

 Obr. BOL se izpolnjuje tudi za zavarovalno podlago 118000 (rejniki, ki opravljajo rejniško dejavnost kot poklic), ne pa več za zavarovalno podlago 011 (prejemniki denarnega nadomestila na ZRSZ, oseb zavarovanih po tej podlagi, ki bi bile v »bolniškem staležu«, ni več) in uskladitve glede izdajanja obr. BOL za tuje zavarovane osebe

 bolj jasnejši zapisi glede določenih posebnosti pri zavarovalnih podlagah 036, 028, 070, invalidih

 izrecno smo zapisali tudi, da mora biti za pravilen izračun delovnih dni zadržanosti od dela osebni zdravnik zavarovanca seznanjen z njegovim delovnim koledarjem pri vsaki posamezni zadržanosti od dela

 jasneje smo zapisali pristojnost za izdajo BOL

 pojasnjeno je, kdaj se izpolni rubrika »nadomesti zdravnik«

 zapisali smo, da se izvajalcu preko on-line sistema, če ima oseba poleg stalnega prebivališča prijavljeno tudi začasno prebivališče, posredujeta oba naslova, na listine za uveljavljanje pravic iz OZZ pa se praviloma zapiše začasni naslov v Sloveniji, razen, če zavarovana oseba želi, da se zapiše stalni naslov v Sloveniji

Dodatno smo navedli:

 da so do nadomestila plače zaradi nege upravičeni zavarovanci, ki negujejo osebo, ki potrebuje nego - zakonca, zunajzakonskega partnerja ali otroka (ožji družinski član, varovanec, rejenec, pastorek), ne glede na to ali z osebo, ki potrebuje nego, živi v skupnem gospodinjstvu. Da v primerih, ko rejnik opravlja rejniško funkcijo kot poklic in je obvezno zavarovan iz naslova opravljanja te funkcije, do nadomestila plače zaradi nege rejenca ni upravičen

 da lahko Potrdilo o upravičeni zadržanosti od dela zaradi spremstva otroka zavarovancu izda otrokov osebni zdravnik ali osebni zdravnik zavarovanca.

 pri usposabljanju za rehabilitacijo otroka smo konkretizirali dolžino usposabljanja ter kolikokrat se lahko uveljavi.

 uskladitev nazivov: IVZ v NIJZ, ZZV v območne enote NIJZ ter DURS v FURS

Pošiljamo vam končno verzijo Navodila (ki bo objavljena tudi v e-gradivih) ter verzijo s "sledi spremembam", da se boste lahko seznanili z vsemi spremembami v dokumentu.

Prosim, da z navedenim obvestite izvajalce na svojem območju.